ရူပကဏ္ဍ

အဘိဓမ္မပိဋက၊ ဓမ္မသင်္ဂဏီပါဠိ၊ ၂-ကဏ္ဍသည် ရုပ်တို့ကို ဧကဝိဓအစရှိသည်ဖြင့် အကျယ်ပြသော-အခန်း-အပိုင်း-ရူပကဏ္ဍရူပကဏ္ဍ (ပု၊ န) [ရူပ+ကဏ္ဍ]ဖြစ်သည်။ အဘိ၊ဓ၊၁၄၅။ တဒနန္တရံ “ဧကဝိဓေန ဒုဝိဓေနာ” တိ အာဒိနာနယေန မာတိကံ ဌပေတွာ ဝိတ္ထာရေန ဝိဘဇိတွာ ဒဿိတာ ရူပဝိဘတ္တိနာမ။ ရူပကဏ္ဍန္တိပိ ဧတေဿေဝ နာမံ၊ (အဘိ၊ဋ္ဌ၊၁၊၇။ အဘိ၊ဋ္ဌ၊၁၊၃၃၅။ မူလဋီ၊၁၊၁၃၉။ အနုဋီ၊၁၊၁၄၆)။ (ရူပကဏ္ဍသည် စိတ္တုပ္ပါဒကဏ္ဍ, ရူပကဏ္ဍ, နိက္ခေပကဏ္ဍ, အဋ္ဌကထာကဏ္ဍဟူ၍ ဓမ္မသင်္ဂဏီပါဠိတော်၌ လာသော အပိုင်းကြီး လေးရပ်တို့တွင် ဒုတိယပိုင်းကဏ္ဍ ဖြစ်ပေသည်။ ထိုရူပကဏ္ဍကို ရုပ်တို့ကိုအကျယ်အားဖြင့်ပြရာ အပိုင်းဖြစ်သောကြောင့် “ရူပကဏ္ဍ” ဟူ၍ လည်းကောင်း ရုပ်တို့ကိ အကျယ်အားဖြင့် ခွဲခြမ်းဝေဖန်၍ ပြရာဖြစ်သောကြောင့် “ရူပဝိဘတ္တိ” ဟူ၍ လည်းကောင်း အမည်နှစ်မျိုးဖြင့် ခေါ်ဆိုရလေသည်။ ထိုရူပကဏ္ဍသည် အရှင်သာရိပုတ္တရာမထေရ် ပို့ချပေးသော အစဉ်အားဖြင့် ၂-ဘာဏဝါရ {ဂါထာ-၅၀၀ = စာလုံးရေ ၁၆၀၀၀) ကျော်ခန့် အဝိုင်းအရှည်ရှိ၍ မြတ်စွာဘုရားသခင် ဟောကြားတော်မူသော အစဉ်အားဖြင့်ကား မရေမတွက်နိုင်လောက်‌အောင် ကျယ်ဝန်းများပြားပေသည်။ (အဘိ၊ဋ္ဌ၊၁၊၇။) တိပိဋကအဘိဓာန် အတွဲ-၁၇ ကိုးကား ကဏ္ဍ:ဗုဒ္ဓဘာသာ ဝေါဟာရများ ကဏ္ဍ:ပါဠိဝေါဟာရများ Category:ပိဋကတ် သုံးပုံ